CI รายได้เพิ่มขึ้นหนุน Q2/58 พลิกกำไร
CI รายได้เพิ่มขึ้นหนุน Q2/58 พลิกกำไร โดยงบฯ Q2/58 มีกำไรสุทธิ 17.86 ลบ. จากปีก่อนที่ขาดทุน 29.44 ลบ. ขณะที่ งวด 6 เดือนมีกำไรสุทธิ 99.11 ลบ. เทียบจากช่วงเดียวกันปีก่อนที่ขาดทุนสุทธิ 52.73 ลบ.
14 ส.ค. 2558

บริษัท ชาญอิสสระ ดีเวล็อปเมนท์ จำกัด (มหาชน) หรือ CI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 17.86 ล้านบาท หรือมีกำไรสุทธิ 0.025 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 29.44 ล้านบาท หรือขาดทุนสุทธิ 0.041 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 99.11 ล้านบาท หรือ 0.139 บาทต่อหุ้น เทียบจากช่วงเดียวกันของปีก่อนที่มีขาดทุนสุทธิ 52.73 ล้านบาท หรือ 0.073 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากบริษัทมีรายได้เพิ่มขึ้น โดยเพิ่มขึ้นจาก 2 รายการหลักดังนี้ 1)รายได้จากการโอนอสังหาริมทรัพย์ และ 2)รายได้จากการประกอบกิจการโรงแรมศรีพันวา